stanford-oval/wikipedia huggingface dataset:
Lee Zeldin

| Lee Zeldin |
| --- | --- |

Yhdysvaltain ympäristönsuojeluviraston johtaja
 2025 alkaen  
Edeltäjä:  Michael Regan
Kansanedustaja
 2015–2023  
Ryhmä/puolue:  Republikaanit
Henkilötiedot
Syntynyt: 30. tammikuuta 1980 (ikä 45) East Meadow, New York, USA
Ammatti:  juristi
Tiedot
Puolue:  Republikaanit
Koulutus:  oikeustietielijä (JD)
Tutkinnot:  Albany Law School, Albany, N.Y.
 Nimikirjoitus
Sotilaspalvelus
Palvelusmaa(t):  Yhdysvallat
Puolustushaara:  jalkaväki
Palvelusvuodet:  2003-2007
Aiheesta muualla
www.nysenate.gov/senator/lee-m-zeldin
Lee Zeldin (s. 30. tammikuuta 1980) on yhdysvaltalainen juristi ja 
republikaanipoliitikko, joka johtaa Yhdysvaltain ympäristönsuojeluvirastoa eli EPA:a tammikuusta 2025 alkaen.
Zeldin on aikaisemmin edustanut New Yorkin osavaltiota kongressissa. Tuolloin hän vastusti EPA:n päätösvaltaa ilmastoasioissa.
Zeldin oli ehdolla New Yorkin osavaltion kuvernööriksi vuoden 2022 kuvernöörinvaaleissa, joissa hän hävisi demokraattien Kathy Hochulille. Vaalit olivat tiukimmat sitten vuoden 1994 kuvernöörinvaalien: Zeldin sai 46,8 prosenttia äänistä ja Hochul 53,2 prosenttia.
Luettelo Valko-Venäjän maavoimien kalustosta

Tämä on luettelo Valko-Venäjän maavoimien nykyisestä kalustosta.
Panssaroidut ajoneuvot > Taistelupanssarivaunut

| Nimi | Tyyppi | Määrä | Kuva | Huom |
| --- | --- | --- | --- | --- |
| T-72 | Taistelupanssarivaunu | 446 |  |  |
| T-80 | Taistelupanssarivaunu | 69 |  |  |
Panssaroidut ajoneuvot > Rynnäkköpanssarivaunut

| Nimi | Tyyppi | Määrä | Kuva | Huom |
| --- | --- | --- | --- | --- |
| BMP-2 | Rynnäkköpanssarivaunu | 875 |  |  |
| BRM-1 | Rynnäkköpanssarivaunu | 136 |  |  |
Panssaroidut ajoneuvot > Panssaroidut ajoneuvot

| Nimi | Tyyppi | Määrä | Kuva | Huom |
| --- | --- | --- | --- | --- |
| MT-LB | Kuljetuspanssarivaunu | 50 |  |  |
| Kaiman | Panssaroitu tiedusteluajoneuvo |  ? |  | Tullut palveluskäyttöön vuonna 2017. |
Kenttätykistö > Telatykit

| Nimi | Tyyppi | Määrä | Kuva | Huom |
| --- | --- | --- | --- | --- |
| 2S1 Gvozdika | Panssarihaupitsi | 198 |  |  |
| 2S3 Akatsiya | Panssarihaupitsi | 108 |  |  |
| 2S5 Giatsint-S | Panssarihaupitsi | 116 |  |  |
| 2S19 Msta-S | Panssarihaupitsi | 12 |  |  |
| 2S9 Nona | Kranaatinheitinajoneuvo | 48 |  |  |
Kenttätykistö > Kenttätykit

| Nimi | Tyyppi | Määrä | Kuva | Huom |
| --- | --- | --- | --- | --- |
| 2A36 Giatsint-B | Kanuunahaupitsi | 48 |  |  |
| 2A65 Msta B | Kanuunahaupitsi | 132 |  |  |
Kenttätykistö > Raketinheittimistö

| Nimi | Tyyppi | Määrä | Kuva | Huom |
| --- | --- | --- | --- | --- |
| BM-21 | Raketinheitin | 126 |  |  |
| BM-27 Uragan | Raketinheitin | 72 |  |  |
| BM-30 Smerch | Raketinheitin | 36 |  |  |
| Polonez | Raketinheitin | 4 |  | Valkovenäläinen versio kiinalaisesta A200-raketinheittimestä. |
Kenttätykistö > Kranaatinheittimet

| Nimi | Tyyppi | Määrä | Kuva | Huom |
| --- | --- | --- | --- | --- |
| 2S12 Sani | Kranaatinheitin | 61 |  |  |
Panssarintorjunta-aseet

| Nimi | Tyyppi | Kuva |  |
| --- | --- | --- | --- |
| 9M111 Fagot | Panssarintorjuntaohjus |  |  |
| 9K111-1 Konkurs | Panssarintorjuntaohjus |  |  |
| 9K114 Shturm | Panssarintorjuntaohjus |  |  |
| 9K115 Metis | Panssarintorjuntaohjus |  |  |
Ballistiset ohjukset

| Nimi | Tyyppi | Määrä | Kuva |  |
| --- | --- | --- | --- | --- |
| OTR-21 Totška/FROG | SRBM | 36 |  |  |
| Scud | SRBM | 60 |  |  |
Urho (nimi)

| Urho |
| --- | --- |
Nimipäivä:   
– suomenkielinen:  17. kesäkuuta
– ruotsinkielinen:  –
– ortodoksinen:  –
Muunnelmia:  –
Vastineita eri kielissä:  –
Nimen alkuperä:  muinaissuomalainen
Infobox OKNimi-testi OK: 
Urho Kekkonen, tasavallan presidentti.
Urho on suomalainen miehen etunimi. Nimi on annettu vuoden 2019 loppuun mennessä 13 827 suomalaiselle. Suurin osa Urho-nimisistä on syntynyt 1900-luvun alkupuolella, mutta 2010-luvulla nimen suosio on jälleen selvästi kasvanut.
Kuvitteellisia Urhoja

Urho Hietanen, kersantti Väinö Linna romaanissa Tuntematon sotilas
Urho Turhapuro, elokuvassa Uuno Turhapuron poika
Kersantti Urho Ärjylä, Masi-sarjakuvan hahmo
Pyhä Urho, amerikansuomalaisten kansanperinteessä esiintyvä kuvitteellinen suomalainen pyhimys
Nimen muita käyttöyhteyksiä

Urho, jäänmurtaja
Urho, Hartwallin olutmerkki
Urho, Suolahtelainen urheiluseura
St. Urho's Pub, ravintola Helsingissä
Urho on radioaakkosissa U ("U niin kuin Urho")
Singaporen arabit

Singaporen arabit ovat Singaporessa asuvia etnisiä arabeja. Ensimmäiset arabit asettuivat Singaporeen jo kun Singaporen brittiläinen siirtokunta perustettiin vuonna 1819. He nopusivat merkittäviin asemiin Singaporen taloudellisessa ja poliittisessa elämässä. Vuonna 2015 Singaporen kansalaisista etnisiä arabeja oli noin 8 200.
Historia

Brittiläisen Singaporen perusti Stamford Raffles vuonna 1819. Tarkoitus oli alusta lähtien tehdä Singaporesta monikansallinen ja tätä varten siirtokuntaan houkuteltiin aktiivisesti siirtolaisia muualta. Raffles itse toivoi Singaporeen muuttavan etenkin suuria määriä arabeja, josita ensimmäiset saapuivatkin jo vuonna 1819. Ehkä ensimmäiset kaksi muuttajaa olivat sukulaiset Muhammad bin Harun Al-Junied ja Syed Omar bin Ali Aljunied. Aljuniedien suvusta tuli merkittävä Singaporen liike- ja poliittisen elämän vaikuttaja. Suurin osa saapuneista arabeista tuli Jemenin Hadramautin alueelta. Arabeja asettui etenkin Kampong Glamin itäpuolen maaseutualueen Arab Streetin varrelle.
Arabit saavuttivat 1800-luvun loppupuoliskon aikana johtavia asemia Singaporen muslimiväestön poliittisissa piireissä, kun aikaisemmin politiikkaa olivat hallinneet malaijit. Arabit pystyivät kilpaileemaan kaupankäynnissä esimerkiksi kiinalaisten ja intialaisten kanssa. Arabit olivat usein oppineita ja he hallitsivat myös pyhiinvallusmatkustusta Mekkaan. Monet ottivat vaimoikeseen paikallisia malaijinaisia. ja arabit saivat tätä kautta vaikutuksia myös malaijikulttturista. Yhteyksiä arabimaailmaan pidettiin esimerkiksi lähettämällä perheen poikia koulutettavaksi arabimaihin. Monet puhuivat englannin sijaan vain arabiaa. Monet omistivat esimerkiksi tee-, pippuri- ja gambiiriplantaaseja. Osalla oli suuria maaomistuksia etenkin Geylangin ja Serangoonin alueilla. Vuonna 1847 perustettiin Arab Association of Singapore.
Vuonna 2015 Singaporen kansalaisista etnisiä arabeja oli noin 8 200. Joillakin arabisuvuilla, kuten Aljunied, Alkaff ja Alsagoff, on edelleen huomattava asema Singaporen taloudellisessa ja poliittisessa elämässä.
Arab Street, jonka varrelle monet arabit asettuivat 1800-luvulla.
Alsagoffin arabikoulu.
Tärykranaatti

Tärykranaatin iskuaalto on sirpaloinut materiaalin valkoisista kohdista jättäen kuopan.
Tärykranaatti on erikoisammus, joka on toimintaperiaatteensa ansiosta monikäyttöinen sekä kiinteitä että liikkuvia vahvistettuja ja panssaroituja kohteita vastaan. Sen toimintaperiaate on osuman aiheuttama sirpaloituminen kohteen sisäpuolella. Vaikutus perustuu iskun tai räjähdyksen aiheuttamaan iskuaaltoon, joka etenee materiaalin läpi. Saavuttaessaan materiaalin pinnan iskuaalto irrottaa siitä sirpaleita tai yksittäisen kappaleen aiheuttaen hävitystä. Yksittäisen kappaleen halkaisija voi olla 30 cm, kivimateriaali voi romahtaa. Kappaleen tai sirpaleiden nopeus on 200–300 metriä sekunnissa. Erilaiset kiinnitykset ja liitokset voivat irrota, mekanismien ja koneistojen osat voivat liikkua paikoiltaan tai rikkoutua käyttökelvottomiksi.
Räjähteen käyttökelpoisuus

Ammus ja sen räjähde on suunniteltu siten, että räjähde muotoutuu osumassa mahdollisimman tiiviisti kohteen pintaan ennen sytytystä. Tärykranaatit ja taistelukärjet ovat tehokkaita yhtenäistä materiaalia, panssaria sekä rakennuksia vastaan. Vaikutus ei edellytä materiaalin läpäisyä, vaikka esimerkiksi panssari saattaa puhjeta räjähdyksen voimasta. Teho ei myöskään riipu suoraan ammuksen tai taistelukärjen lentonopeudesta. Toisaalta jos nopeus on liian suuri tai osumiskulma huono, muotoutuva räjähde saattaa hajota tehottomaksi ennen sytytystä. Täryammus tai taistelukärki on näin ammuttava suhteellisen alhaisella nopeudella. Ammus on kuitenkin monikäyttöinen sekä kiinteitä kohteita että panssaroituja ajoneuvoja vastaan. Täryammusta käytetään singoissa ontelokranaatin vaihtoehtona.
Toisen maailmansodan aikaisen Tallboy-pommin toiminta perustui räjähdyksen täryvaikutukseen. Operaatio Chastisessa pommin laskettu täryvaikutus kohteessa oli operaation suunnittelun lähtökohta, vaikka itse ase oli luonteeltaan enemmän pudotettava miina.
Brittienglannissa nimike on HESH (High Explosive Squash Head), joka kuvaa toimintaperiaatteen. Amerikkalainen vastine on HEP (High Explosive Plastic), joka kuvaa muotoutuvaa muoviräjähdettä. Austalialaisessa ensimmäisen polven Malkara-panssarintorjuntaohjuksessa käytettiin HESH-taistelukärkeä. Ison-Britannian BAT -sarjan raskaissa singoissa se oli ainoa panssarintorjunta-ammus, kyeten vaikuttamaan 400 mm:n tasa-aineiseen teräspanssariin.
Rakenne: räjähde, sytytin, kuori
Tärykranaatin toiminta
Maalinosoituslaser

Kannettava yksikkö ohjaamassa pommituksia Afganistanissa vuonna 2001.
Maalinosoituslaser on maalinosoitukseen käytettävä sotilaallinen laite, joka osoittaa lasersäteen avulla ohjuksen, pommin tai ohjautuvan ammuksen maalin. Ase tunnistaa säteen ja hakeutuu kohteeseen automaattisesti.
Cilas DHY 307 -maalinosoituslaser
Maalinosoituslaite on suhteellisen heikkotehoinen laser, jota käytetään tyypillisesti lentokoneesta laukaistavan sädeohjatun aseen kohteen osoittamisessa. Ase hakeutuu lentoradallensa etsiytymällä kohteesta heijastuneeseen laservaloon, mikä mahdollistaa suuren osumistarkkuuden. Kun kohdetta valaistaan maalinosoittimella lasersäde ei ole jatkuva, vaan kohteeseen kohdistetaan koodattujen sykkeiden sarja. Ohjaava tunnistin säädetään samalle taajuudelle, jolloin se pystyy erottamaan oman ohjaussäteensä alueen muista lasersäteistä. Sykemuotoista sädettä on erittäin vaikea huomata paljaalla silmällä. Kohteeseen suunnatut säteet heijastuvat kohteesta taivaalle, jossa aseen tunnistin havaitsee ne ohjaten heijastuneen signaalin keskustaa kohti. Vastaavasti on kehitetty säteen ilmaisimia, jotka voivat hälyttää tai käynnistää automaattiset
vastatoimet. lähde?
Thales'in Damocles-maalinosoitin Navflir-kuvantajalla.
Ohjausmenetelmästä käytetään yhdysvalloissa englanninkielestä johdettua lyhennettä SALH, Semi-active laser-homing l. puoliaktiivinen, laser-ohjautuva.
Puoliaktiivisuus viittaa siihen, että ohjuksessa tai ammuksessa itsessään ei ole maaliin kohdistuvaa laser-valonlähdettä.
Maalinosoituslaser voidaan kohdistaa maaliin lentokoneesta, tai suuntauksesta voi huolehtia esimerkiksi lähistöllä oleva jalkaväki. Lähialueelta käytettävät kannettavat maalinosoituslaitteet ovat tavallisesti infrapunalasereita. Erityisesti taistelualueella sädettä voidaan häiritä savuilla tai erityisillä heitteillä ja myös tunnistinta häiritseviä aktiivisia järjestelmiä on kehitetty. Naamioinnilla on merkitystä erityisesti maalin havaitsemisen tai tunnistamisen vaikeuttamiseksi. lähde?
Tyypillisiä maalinosoituslaserin mukaan ohjautuvia aseita ovat ohjukset, ohjatut lentopommit tai tykistön täsmäammukset. Näitä ovat esimerkiksi yhdysvaltalaiset Paveway-pommit, Hellfire-ohjukset tai Copperhead-ammukset. Yhdysvaltain ilmavoimat ja laivasto käyttävät tällä hetkellä Litening-maalinosoitinlaitetta useissa eri hävittäjälentokonemalleissa. 
Kohteen lähialueella Yhdysvaltain ilmavoimat ja merijalkaväki käyttävät pienikokoisia maalinosoituslaitteita, kuten Northrop Grumman AN/PED-1.
Aiheesta muualla

Kuvia tai muita tiedostoja aiheesta Maalinosoituslaser Wikimedia Commonsissa
Italian kansanäänestys 2020

Italian perustuslakia koskeva kansanäänestys oli tarkoitus pitää alun perin 29. maaliskuuta 2020. Kansanäänestyksessä kysytään ihmisten mielipidettä perustuslain muutosehdotuksesta, jolla pienennettäisiin Italian parlamentin sekä ylä- että alahuoneen kokoa.
Hallitus ilmoitti 5. maaliskuuta, että kansanäänestystä siirretään tuonnemmaksi koronaviruksen takia, joka oli johtanut tuohon mennessä jo yli 140 kuolemaan Italiassa. Äänestys päädyttiin lopulta pitämään kaksipäiväisenä 20.–21. syyskuuta.
Lähtöasetelmat

Italian parlamentissa on yhteensä 945 edustajaa, joista 630 edustajainhuoneessa ja 315 senaatissa.
Perustuslain muutosehdotus pyrkii pienentämään parlamentin kokonaismäärn 600 edustajaan: 400 edustajainhuoneen jäseneen ja 200 senaattoriin..
Kysymys

Kansanäänestyksen kysymys on seuraavanlainen:
«Approvate il testo della legge costituzionale concernente "Modifiche agli articoli 56, 57 e 59 della Costituzione in materia di riduzione del numero dei parlamentari", approvato dal Parlamento e pubblicato nella Gazzetta Ufficiale della Repubblica italiana - Serie generale - n. 240 del 12 ottobre 2019?»
Suomeksi:
Hyväksytkö parlamentin hyväksymän ja Italian tasavallan virallisen lehden 12. lokakuuta 2019 numerossa 240 julkaiseman tekstin koskien "perustuslain pykälien 56, 57 ja 59 muutoksia sekä parlamentaarikkojen määrän vähentämistä"?
Äänestäjät valitsevat vaihtoehtojen kyllä ja ei väliltä.
Tulokset

Kansanäänestys antoi selkeän, lähes 70 %:n, tukensa perustuslain muutoksen kannattajille. Ei-puoli ei saanut enemmistöä yhdessäkään vaalipiirissä.
| Vaihtoehto | Äänet | % |
| --- | --- | --- |
| Kyllä | 17 913 089 | 69.96 |
| Ei | 7 692 007 | 30.04 |
| Tyhjät ja hylätyt äänet | 445 130 | 1.71 |
| Yhteensä | 26 050 226 | 100 |
| Rekisteröityneet äänestäjät | 50 955 985 | 51.12 |
Lähde:
Italian seuraavat parlamenttivaalit, jotka pidetään viimeistään vuonna toukokuussa 2023, ovat ensimmäiset vaalit, joissa sovelletaan uutta perustuslakia ja pienempää parlamentaarikkojen määrää. Uudistuksen arvioitu euromääräinen säästö on vuodessa 52,9 miljoonaa edustajainhuoneen ja 28,7 miljoonaa senaatin kuluissa..
Kansanäänestyksessä käytössä ollut äänestyslipuke
George Nader

Nader vuonna 1956.
George Nader (19. lokakuuta 1921 − 4. helmikuuta 2002) oli yhdysvaltalainen televisio- ja elokuvanäyttelijä. Hänet tunnettiin elokuvista, joissa hän sai esitellä lihaksikasta vartaloaan usein rintakehä paljaana. Hän pysyi esiintymiskunnossa painonnoston ja uimisen avulla.
Naderin ensimmäinen pääosa oli vuonna 1953 valmistuneessa elokuvassa Robot Monster jota on usein mainittu yhdeksi maailman huonoimmista elokuvista. Hän on näytellyt myös Jerry Cottonia saksalaisissa elokuvissa.
Nader kuoli keuhkokuumeeseen 80-vuotiaana vuonna 2002.
Malmbäck

| Malmbäck |
| --- | --- |

 Malmbäck
 Koordinaatit: 57°34′36″N, 14°27′37″E 
Valtio:   Ruotsi
Lääni:  Jönköpingin lääni
Maakunta:  Småland
Kunta:  Nässjö
Väkiluku (31.12.2023):  1 017
Malmbäck on taajama Nässjön kunnassa Jönköpingin läänissä Smålandin historiallisessa maakunnassa Ruotsissa. Taajamassa oli 1 017 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Malmbäck Wikimedia Commonsissa
Linja 14 (Pariisin metro)

| Linja 14>   |
| --- | --- |


Perustiedot
Järjestelmä:  Pariisin metro
Reitti:  Saint-Denis - Pleyel–Aeroport d'Orly
Rakennettu:  1989-1998 (1. vaihe) 1989-2003 (2. vaihe) 1989-2007 (3. vaihe) 2014-2020 (4. vaihe) 2015-2024 (5. vaihe)
Avattu:  15. lokakuuta 1998
Omistaja:  RATP
Ylläpitäjä:  RATP
Liikenne
Liikennöitsijä(t):  RATP
Käyttäjiä (ark.):  62 miljoonaa
Tekniset tiedot
Pituus:  27.8 km
Asemia:  21
Raideleveys:  1 435 mm
Paris Métro Ligne 14 (linja 14) on uusin Pariisin metron linjoista. Se kulkee Saint-Denis - Pleyelin asemalta Gare de Lyonin kautta Orlyn lentoasemalle. Se on Pariisin metron ensimmäinen automatisoitu (kuljettajaton) linja. Linjaan 14 asennettiin myös Pariisin metron ensimmäiset automaattiset laituriovet lisäämään laiturilla olevien turvallisuutta. Ennen linjan avaamista se tunnettiin työnimellä Météor, (Métro Est-Ouest Rapide).
Linjan 14 pituus on 27.8 km, ja siinä on 20 asemaa. Keskimääräinen kahden aseman välimatka on 1 129 m. Yhdessäkään muussa Pariisin metron linjassa ei ole yli kilometrin pituista keskimääräistä asemien välimatkaa.
Linjan 14 kalustona on 5-vaunuisia, kumipyöräisiä, täysautomatisoituja MP 14 junia. Ennen nykyisen linjan 14 avaamista Pariisin metrossa oli aikoinaan ollut toinen linja 14, mutta se oli liitetty linjaan 13 jo 1970-luvulla.
Historia

15. lokakuuta 1998: Linja 14 avattiin osuudelle Madeleine-Bibliothèque F. Mitterrand. (7 asemaa).
6. joulukuuta 2003: Linjaa jatkettiin Madeleinesta St-Lazareen. (1 uusi asema).
26. kesäkuuta 2007: Linjaa jatkettiin Bibliothèque F. Mitterrandista Olympiadesiin. (1 uusi asema).
14. joulukuuta 2020: toinen pohjoinen laajennus Saint-Lazarelta Marie de Saint-Oueniin. (3 uutta asemaa).
13. tammikuuta 2021: Porte de Clichyn asema avattiin (1 asema)
24. kesäkuuta 2024: Linjaa jatkettiin pohjoisessa Mairie de Saint.Ouenista Saint-Denis Pleyeliin (1 asema) ja etelässä Olympiadesistä Orlyn lentoasemalle (6 asemaa; Villejuif Gustave Roussyn asemaa ei vielä avattu)
18. tammikuuta 2025: Villejuif - Gustave Roussyn asema avattiin. (1 asema)
Linjaa 14 suunniteltaessa siinä oli tarpeina mm. helpottaa RER-linja A:n ylikuormitusta Pariisin sisäisellä osuudella. Ranskan hallitus aloitti projektin vuonna 1989. Tunnelit kaivettiin vuosien 1993 ja 1995 välillä. Se avattiin vuonna 1998.
Vuonna 2007 avattu osuus Bibliothèque F. Mitterrand-Olympiades ei ollut oikea laajennus; se rakennettiin 1990-luvulla kuten muutkin alkuperäiset tunnelit, mutta rakennustyöt keskeytyivät koulun pihan romahtaessa. Onneksi juuri sinä päivänä koulussa ei ollut ihmisiä.
Linja 14 käsitti avautuessaan muitakin uutuuksia Pariisin metrossa kuin automaattiset junat. Niitä olivat mm. kaikilla asemilla bitumittomat lattiat (sen sijaan kiveä tms.) ja automaattisesti avautuvat ja sulkeutuvat laituriovet.
Linjan 14 laajennukset Olympiadesista Orlyn lentoasemalle ja Mairie de Saint-Ouenista Saint-Denis Pleyelille avattiin 24. kesäkuuta 2024 kesäolympialaisia varten ja samalla ensimmäisenä osana Grand Paris Express -hanketta.
Entinen linja 14

Alkuperäinen linja oli suunniteltu Nord-Sud-yhtiön linjaksi C. CMP-yhtiön ostettua Nord-Sudin, linjan C suunnitelma muuttui linjaksi 14. Se valmistui vuonna 1937 ja liitettiin linjaan 13 vuonna 1976.
Entinen linja 14 > Entisen linjan 14 historia

21. tammikuuta 1937: Alkuperäinen linja 14 avattiin välillä Pte de Vanves-Bienvenüe. 5 asemaa.
27. heinäkuuta 1937: Linjaa jatkettiin Bienvenüesta Durociin ja samalla siihen liitettiin linjan 10 osuus Duroc-Invalides. 4 uutta asemaa.
9. marraskuuta 1976: Linja 14 liitettiin linjaan 13, josta tuli näin täysinäinen pohjois-eteläsuuntainen linja.
Entinen linja 14 > Uudelleennimetyt asemat

6. lokakuuta 1942: Bienvenüe uudelleennimettiin Montparnasse-Bienvenüeksi.
Kartta ja asemat

Saint-Denis - Pleyel, vaihtomahd. RER D ja linja 13 (tulevaisuudessa linjat 15 16 ja 17 sekä Transilien H)
Mairie de Saint-Ouen, vaihtomahd. linja 13
Saint-Ouen vaihtomahd. RER C
Porte de Clichy vaihtomahd. RER C ja linja 13
Pont-Cardinet
Saint-Lazare, vaihtomahd. linjat 3, 12 ja 13
Madeleine, vaihtomahd. linjat 8 ja 12
Pyramides, vaihtomahd. linja 7
Châtelet, vaihtomahd. linjat 1, 4, 7 ja 11, RER A, B ja D (Châtelet-Les Halles)
Gare de Lyon, vaihtomahd. linja 1, RER A ja D
Bercy, vaihtomahd. linja 6
Cour St-Émilion
Bibliothèque de F. Mitterrand, vaihtomahd. RER C ja T3a
Olympiades
Maison Blanche, vaihtomahd. linja 7
Hopital Bicetre
Villejuif - Gustave Roussy, vaihtomahd. linja 15 (2025 alkaen)
L'Hay-Les-Roses
Chevilly-Larue, vaihtomahd. T7
Thiais - Orly, vaihtomahd. RER C
Aeroport d'Orly, vaihtomahd.T7 (Tulevaisuudessa linja 18)
Turismi

Linja 14 kulkee seuraavien nähtävyyksien läheltä:
Gare St-Lazare, 1800-luvun rautatieasema
Église de la Madeleine, kreikkalaista temppeliä muistuttava kirkko
Gare de Lyon, 1800-luvun lopun aikainen rautatieasema
Palais Omnisports de Paris-Bercy, urheilualue
Ranskan kansalliskirjasto, Bibliotechque nationale de France
Triviaa

Lausannen metron linjalla 2 käytetään lyhennettyjä versioita linjan 14 entisistä vaunuista. Niissä on ainoastaan 2 vaunua per runko.
Linja on syvimmällä kaikista tavallisista Pariisin metron linjoista, pääasiassa siksi että korkeammat maanalaiset kerrokset ovat jo täynnä metrotunneleita ja muuta infrastruktuuria.
Kaikissa linjan 14 junissa on mahdollisuus kävellä sen päästä päähän.
Kaikki asemat sopivat liikuntarajoitteisille, kuten pyörätuoleilla liikkuville.
Linjan 14 Seinen alittava tunneli on pohjaan upotettu betoniputki, ei kallioon louhittu.
Kuvia

Bibliothèque François Mitterrand
Châtelet
Cour Saint-Émilion
Gare de Lyon
Gare de Lyonin eksoottinen puutarha
Olympiades
Pyramides
Saint-Lazare
Orlyn lentoaseman laituri
Maison Blanche
Hopital Bicetre
L'Hay Les-Roses
Chevilly Larue
Thiais Orly
saint Ouen
Porte de Clichy
Pont Cardinet
Mairie de Saint Ouen
Aiheesta muualla

Wikimedia Commonsissa on kuvia tai muita tiedostoja aiheesta .
RATP:n englanninkieliset kotisivut
Pariisin metro
1 
2 
3 
3bis 
4 
5 
6 
7 
7bis 
8 
9 
10 
11 
12 
13 
14
15
16 
17 
18
19
Pariisin metrolinjan 14 kartta.
Italian Grand Prix 2018

|  Italian Grand Prix 2018  |
| --- | --- |
 14. osakilpailu 21 osakilpailusta kaudella 2018. 

Päivämäärä:  2. syyskuuta 2018
Rata:  Autodromo Nazionale Monza
Sijainti:  Monza, Italia
Ratatyyppi:  Moottorirata
Radan pituus:  5,793 km
Kilpailun pituus:  53 kierrosta, 306,720 km
Sää:   Pilvinen
Paalupaikka
Kuljettaja:   Kimi Räikkönen   (Ferrari)
Paaluaika:  1.19,119
Palkintokoroke
Voittaja:   Lewis Hamilton   (Mercedes)
Toinen:   Kimi Räikkönen   (Ferrari)
Kolmas:   Valtteri Bottas   (Mercedes)
Nopein kierros
Kuljettaja:   Lewis Hamilton   (Mercedes)
Kierrosaika:  1.22,497 (kierroksella 30)
Italian Grand Prix 2018 (virallisesti Formula 1 Gran Premio Heineken d’Italia 2018) oli Formula 1 -kauden 2018 14. osakilpailu, joka ajettiin 2. syyskuuta Monzan moottoriradalla Italiassa.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 31. elokuuta | 11:00–12:30 | 12:00–13:30 | 1. vapaat harjoitukset |  Sateinen | 17–19 °C | 20–23 °C | 88–92 % |
| 31. elokuuta | 15:00–16:30 | 16:00–17:30 | 2. vapaat harjoitukset |  Pilvinen | 21–22 °C | 26–28 °C | 57–67 % |
| 1. syyskuuta | 12:00–13:00 | 13:00–14:00 | 3. vapaat harjoitukset |  Pilvinen | 17–19 °C | 27–29 °C | 72–79 % |
| 1. syyskuuta | 15:00–16:00 | 16:00–17:00 | Aika-ajot |  Puolipilvinen | 19–20 °C | 28–34 °C | 60–71 % |
| 2. syyskuuta | 15:10–17:10 | 16:10–18:10 | Kilpailu |  Pilvinen | 21–22 °C | 29–34 °C | 52–70 % |
Lähde: